text: Inici > Tarragona demana nous voluntaris per a l'apostolat del mar
  Tarragona demana nous voluntaris per a l'apostolat del mar [1]
  (Arquebisbat de Tarragona [2]) L'apostolat del mar, 'Stella Maris', necessita més voluntaris per oferir ajut espiritual i humà als tripulants. Durant l'any són sis els voluntaris que integren aquest equip. Però la davallada més forta es produeix durant el temps d'estiu quan l'equip es veu reduït a només dues persones. És per aquest motiu que des de l'apostolat del mar de l'arquebisbat es fa una crida a tots aquells que vulguin formar-ne part.
  L'apostolat del mar va iniciar la seva activitat a Tarragona l'any 2000 en compliment de la resolució 117V del Concili Provincial Tarraconense [3] 1995 que es feia ressò de les directrius de l'Apostolat del Mar Internacional.
  Des d'Stella Maris [4] s'ofereix ajuda als tripulants dels vaixells mercants que recalen al port de Tarragona. D'aquestes visites es deriven diverses situacions com l'atenció a mariners malalts o a la presó, mariners abandonats per l'armador a bord dels vaixells, etc. En cas que el mariner estigui hospitalitzat se'l visita diàriament i es manté el contacte amb l'equip mèdic. Estones de companyia, contacte telefònic o a través d'Internet amb els seus familiars. I si el mariner és a la presó, s'ocupen d'atendre'l els nostres assistents socials i l'advocat en tot el que convingui.
  URL d'origen: https://www.catalunyareligio.cat/ca/articles/tarragona-demana-nous-voluntaris-lapostolat-del
  [1] https://www.catalunyareligio.cat/ca/articles/tarragona-demana-nous-voluntaris-lapostolat-del
  [2] http://www.arquebisbattarragona.cat/noticies/index.php?arxiu=fitxa_noticies&idnoticia=15543&id=9&id_subfamilia=0&